DA Den Europæiske Unions Tidende C 251/14

Ansøgning om godkendelse af en mindre ændring i overensstemmelse med artikel 53, stk. 2, andet afsnit, i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2017/C 251/07)

Europa-Kommissionen har godkendt denne mindre ændring i overensstemmelse med artikel 6, stk. 2, tredje afsnit, i Kommissionens delegerede forordning (EU) nr. 664/2014 (1).

ANSØGNING OM GODKENDELSE AF EN MINDRE ÆNDRING

Ansøgning om godkendelse af en mindre ændring i overensstemmelse med artikel 53, stk. 2, andet afsnit, i Europa-Parlamentets og Rådets forordning (EU) nr. 1151/2012 (2)

»PAN DE CRUZ DE CIUDAD REAL«

EU-nr.: PGI-ES-2210 — 13.1.2017

BOB ( ) BGB ( X ) GTS ( )

1. Ansøgende sammenslutning og legitim interesse

Adresse: Asociación Provincial de fabricantes y expendedores de Pan de Ciudad Real [Regional sammenslutning af producenter og forhandlere af »Pan de Ciudad Real«] (AFEXPAN CIUDAD REAL) Avda, Rey Santo, 8- 2o Planta, 13005 Ciudad Real SPANIEN Tlf. +34 926600002 Ext. 5007 Email: igp@afexpan.es

2. Medlemsstat eller tredjeland

Spanien

3. Afsnit i varespecifikationen, som berøres af ændringen

— ☐ Beskrivelse af produktet — ☐ Bevis for oprindelse — ☐ Produktionsmetode — ☐ Tilknytning — ☒ Mærkning — ☐ Andet [angives nærmere]

4. Type ændring(er)

— ☐ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, og som ikke kræver ændring af det offentliggjorte enhedsdokument. — ☒ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, og som kræver ændring af det offentliggjorte enhedsdokument. — ☐ Ændring af varespecifikationen for en registreret BOB eller BGB, som betegnes som mindre i overensstemmelse med artikel 53, stk. 2, tredje afsnit, i forordning (EU) nr. 1151/2012, for hvilken et enhedsdokument (eller lignende) ikke er blevet offentliggjort. — ☐ Ændring af varespecifikationen for en registreret GTS, som betegnes som mindre i overensstemmelse med artikel 53, stk. 2, fjerde afsnit, i forordning (EU) nr. 1151/2012.

5. Ændring(er)

Mærkning

Fra »8. Mærkning« udgår følgende afsnit fra specifikationerne:

»I en af kvadranterne forsynes brødene med koden for brødfremstillingsvirksomhedens registreringsnummer, og i en af de andre kvadranter påklistres et fødevaremærke med BGB-logoet »Pan de Cruz de Ciudad Real«, det europæiske BGB-logo, brødets kontrolløbenummer og certificeringsorganets ID.«

»Brødenes fortløbende nummerering leveres og overvåges af certificeringsorganet.«

Tidligere tekst i punktet vedrørende mærkning:

»Brød omfattet af den beskyttede geografiske betegnelse mærkes af hensyn til korrekt identificering således: På oversiden er brødene karakteriseret ved to dybe, vinkelrette snit, der danner et kors. I en af kvadranterne forsynes brødene med koden for brødfremstillingsvirksomhedens registreringsnummer, og i en af de andre kvadranter påklistres et fødevaremærke med BGB-logoet »Pan de Cruz de Ciudad Real«, det europæiske BGB-logo, brødets kontrolløbenummer og certificeringsorganets ID. På undersiden forsynes brødene med BGB-anagrammet eller BGB-logoet i form af huller, der prikkes i skorpen. Brødenes fortløbende nummerering leveres og overvåges af certificeringsorganet. Brød omfattet af BGB »Pan de Cruz de Ciudad Real« sælges mærket og emballeret, hvor gældende lovgivning kræver det.«

Begrundelse:

Ændringen skyldes vanskeligheden ved at mærke brødet med bageriets registreringsnummer, kontrolløbenummeret og certificeringsorganets ID, især med hensyn til små brød, »libreta« og »panecillo de cruz«, på grund af disse brøds lille størrelse og vanskeligheden med at klistre fødevaremærker på brød, der lige er kommet ud af ovnen ved en temperatur på 180 til 200 °C.

Det er lettere for forbrugerne at identificere »Pan de Cruz de Ciudad Real« ud fra de to mærker, der er medtaget i ændringsforslaget.

Dette er en mindre ændring, da den ikke indebærer en ændring af produktet eller dets egenskaber. På samme måde indebærer den ikke en ændring af det geografiske område, tilknytning eller betegnelse, og den skærper heller ikke restriktionerne over for detailhandlere. Den er derfor i overensstemmelse med artikel 53, stk. 2, for at kunne betragtes som en mindre ændring.

Erstatningstekst til punktet vedrørende mærkning:

»Brød omfattet af BGB »Pan de Cruz de Ciudad Real« forelægges offentligheden med korrekt identifikation som følger: På oversiden er brødene karakteriseret ved to dybe, vinkelrette snit, der danner et kors. På undersiden forsynes brødene med BGB-anagrammet eller BGB-logoet i form af huller, der prikkes i skorpen. Brød omfattet af BGB »Pan de Cruz de Ciudad Real« sælges mærket og emballeret, hvor gældende lovgivning kræver det.«

Følger af ændring af øvrige punkters ordlyd i specifikationen:

2. Beskrivelse af produktet

Tidligere tekst:

»Produktet omfattet af den beskyttede geografiske betegnelse (BGB) »Pan de Cruz de Ciudad Real« er et kompakt og fast rundt brød, fremstillet af blød hvede. Det har en fast hvid krumme og en glat skorpe. På brødets overside er der lavet to dybe vinkelrette snit, der danner et kors (deraf navnet). Brødet er på oversiden endvidere forsynet med koden for fremstillingsvirksomhedens registreringsnummer. Brødet er på undersiden forsynet med BGB-anagrammet eller logoet.«

Erstatningstekst:

»Produktet omfattet af den beskyttede geografiske betegnelse (BGB) »Pan de Cruz de Ciudad Real« er et kompakt og fast rundt brød, fremstillet af blød hvede. Det har en fast hvid krumme og en glat skorpe. På brødets overside er der lavet to dybe vinkelrette snit, der danner et kors (deraf navnet). Brødet er på undersiden forsynet med BGB-anagrammet eller logoet.«

5. Beskrivelse af produktionsmetoden

Tidligere tekst:

»Snitning Snitning sker også med håndkraft. Når brødet er hævet, laves der på brødenes overside to vinkelrette snit, som danner et kors. Koden svarende til registreringsnummeret på bageriet, der lavede brødet, er indsat i en af de kvadranter, der blev dannet af de førnævnte snit. Dette gøres med et metalredskab i form af et stempel, der er egnet til dette formål.«

Erstatningstekst:

»Snitning Snitning sker også med håndkraft. Når brødet er hævet, laves der på brødenes overside to vinkelrette snit, som danner et kors.«

Tidligere tekst:

»Anbringelse i ovn Denne fase udføres også manuelt. Til at begynde med anbringes brødet i ovnen ved hjælp af en brødspade med oversiden nedad. Koden for brødfremstillingsvirksomhedens registreringsnummer, og med de vinkelrette snit, der danner et kors, vendende nedad.«

Erstatningstekst:

»Anbringelse i ovn Denne fase udføres også manuelt. Til at begynde med anbringes brødet, hvis overside allerede er snittet, i ovnen ved hjælp af en brødspade med de vinkelrette snit, der dannes et kors, vendende nedad.«

Tidligere tekst:

»Udtagning af ovn Brødet tages ud af ovnen ved hjælp af en brødspade og anbringes på vogne forsynet med træriste, hvor brødene kan blive luftet og køle af. Når brødene er kolde, mærkes de manuelt i overensstemmelse med punkt 8 i denne specifikation. De er nu klar til at blive markedsført.«

Erstatningstekst:

»Udtagning af ovn Brødet tages ud af ovnen ved hjælp af en brødspade og anbringes på vogne forsynet med træriste, hvor brødene kan blive luftet og køle af.«

Punkt 7 opdateres på samme måde.

Kontrolorgan

Tidligere tekst:

»Kontrolorganet er følgende certificeringsorgan: ECOAGROCONTROL, S.L. Carlos VII 9 13630 — Socuéllamos (C.Real) Tlf. 926 532 628 917450014 Dette organ er godkendt af den selvstyrende region Castilla-La Mancha og opfylder kravene i standard UNE-EN 45011.«

Erstatningstekst:

»Kontrolorganet er følgende certificeringsorgan: CERTIFOOD C/CRISTOBAL BORDIU, 35. 4o PLANTA. OFIC. 415, 28003 MADRID, ESPAÑA Tlf. +34 917450014 Dette organ er godkendt af den selvstyrende region Castilla-La Mancha og opfylder kravene i standard UNE-EN 45011.«

Ændringsforslaget til denne specifikation påvirker ordlyden af enhedsdokumentet i følgende punkter.

3.2. Beskrivelse af produktet med betegnelsen i punkt 1

Tidligere tekst:

»Produktet omfattet af den beskyttede geografiske betegnelse (BGB) »Pan de Cruz de Ciudad Real« er et kompakt og fast rundt brød, fremstillet af blød hvede. Det har en fast, hvid krumme og en glat skorpe. På brødets overside er der lavet to dybe vinkelrette snit, der danner et kors (deraf navnet). Brødet er på oversiden endvidere forsynet med koden for fremstillingsvirksomhedens registreringsnummer. Brødet er på undersiden forsynet med BGB-anagrammet eller logoet.«

Erstatningstekst:

»Produktet omfattet af den beskyttede geografiske betegnelse (BGB) »Pan de Cruz de Ciudad Real« er et kompakt og fast rundt brød, fremstillet af blød hvede. Det har en fast, hvid krumme og en glat skorpe. På brødets overside er der lavet to dybe vinkelrette snit, der danner et kors (deraf navnet). Brødet er på undersiden forsynet med BGB-anagrammet eller logoet.«

3.7. Specifikke mærkningsregler

Tidligere tekst:

»Brød omfattet af den beskyttede geografiske betegnelse mærkes af hensyn til korrekt identificering således: På oversiden er brødene karakteriseret ved to dybe, vinkelrette snit, der danner et kors. I en af kvadranterne forsynes brødene med koden for brødfremstillingsvirksomhedens registreringsnummer, og i en af de andre kvadranter påklistres et fødevaremærke med BGB-logoet »Pan de Cruz de Ciudad Real«, det europæiske BGB-logo, brødets kontrolløbenummer og certificeringsorganets id. På undersiden forsynes brødene med BGB-anagrammet eller BGB-logoet i form af huller, der prikkes i skorpen.«

Erstatningstekst:

»Brød omfattet af den beskyttede geografiske betegnelse mærkes af hensyn til korrekt identificering således: På oversiden er brødene karakteriseret ved to dybe, vinkelrette snit, der danner et kors. På undersiden forsynes brødene med BGB-anagrammet eller BGB-logoet i form af huller, der prikkes i skorpen.«

Der er blevet skåret i ordlyden som følge af tilpasningen af enhedsdokumentet til bilag I til Kommissionens gennemførelsesforordning (EU) nr. 668/2014, som ikke indeholder punkt 5.1, 5.2 og 5.3. Der er beholdt de samme beskrivelser for det geografiske område, egenart og årsagssammenhæng.

Tidligere tekst:

»5.1. Det geografiske områdes egenart Temperaturen og luftfugtigheden i det geografiske område gør, at brødet generelt kan hæve ved stuetemperatur, idet temperaturen og den relative luftfugtighed i hæverummet skal være henholdsvis 26-30 °C og 40-45 %. Den velrenommerede håndværksmæssige metode, der anvendes ved fremstilling af »Pan de Cruz de Ciudad Real«, har følgende specifikke karakteristika: Brødet formes og deles med håndkraft, der laves et korssnit på brødets overside, det forsynes med et perforeringsmærke på undersiden, og det hviler i 10-15 minutter, inden det sættes ind i ovnen med korssnittet vendende nedad. 5.2. Produktets egenart Brødet er kompakt med glat, jævn og tyk skorpe og fast hvid krumme. Det dufter intenst af korn og har en behagelig og let sødlig smag. 5.3 Årsagssammenhæng mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB) Fremstillingsmetoden er blevet udviklet gennem flere århundreders bagetradition. Det vigtigste karakteristika ved den overvejende håndværksmæssige måde, brødet fremstilles på, er det snit i form af et kors, der laves i brødet, så skorpen ikke revner under bagningen. På samme måde er også hævningsprocessen tilpasset temperaturen og luftfugtigheden i det geografiske område, så det danner en tynd skorpe. Denne fremstillingsmetode har gjort dette typiske brød til noget helt specielt, der er beskrevet i punkt 5.2.«

Erstatningstekst:

»Temperaturen og luftfugtigheden i det geografiske område gør, at brødet generelt kan hæve ved stuetemperatur, idet temperaturen og den relative luftfugtighed i hæverummet skal være henholdsvis 26-30 °C og 40-45 %. De særlige egenskaber ved den håndværksmæssige metode til fremstilling af det berømte »Pan de Cruz de Ciudad Real« brød er som følger: Brødet formes og snittes med håndkraft, der laves et korssnit på brødets overside, det forsynes med et perforeringsmærke på undersiden, og det hviler i 10-15 minutter, inden det sættes ind i ovnen med korssnittet vendende nedad. Den vigtigste egenskab ved den overvejende håndværksmæssige måde, brødet fremstilles på, er det snit i form af et kors, der laves i brødet, før brødet anbringes i ovnen, så skorpen ikke revner under bagningen og giver et kompakt og fast brød med en glat, jævn, tyk skorpe og en fast, hvid krumme, der dufter intenst af korn og har en behagelig, let sødlig smag.«

6. Opdateret varespecifikation (kun for BOB og BGB)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

ENHEDSDOKUMENT

»PAN DE CRUZ DE CIUDAD REAL«

EU-nr.: PGI-ES-2210 — 13.1.2017

BOB ( ) BGB ( X )

1. Betegnelse

»Pan de Cruz de Ciudad Real«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 2.3 Brød, wienerbrød, kager, kiks og andet bagværk samt konfekturevarer

3.2. Beskrivelse af produktet med betegnelsen i punkt 1

Produktet omfattet af den beskyttede geografiske betegnelse (BGB) »Pan de Cruz de Ciudad Real« er et kompakt og fast rundt brød, fremstillet af blød hvede. Det har en fast, hvid krumme og en glat skorpe. På brødets overside er der lavet to dybe vinkelrette snit, der danner et kors (deraf navnet). Brødet er på undersiden forsynet med BGB-anagrammet eller logoet.

Brødet har følgende karakteristika.

Det fremstilles af en sej dej på basis af hvedemel med følgende værdier: W på 140-200 og P/L på 0,5-1,0.

Det er et rundt, forholdsvis fladt brød med skorpe.

Skorpen er 1-2 mm tyk, glat og sprød, gylden til gyldenbrun med smag af ristet korn.

Krummen er hvid, glat, svampet og fast, uden huller og ligner bomuld.

Brødet har følgende organoleptiske karakteristika: Krummen dufter intenst af korn med en behagelig og let sødlig smag. Skorpen føles glat og sprød i munden og smager af ristet korn. Ved normal opbevaring har »Pan de Cruz de Ciudad Real« en holdbarhed på 6-7 dage.

Det viser ingen tegn på skimmeldannelse, unormale reststoffer eller fremmede bestanddele.

Det maksimale vandindhold i krummen er ca. 30 %, og brødet har pH-værdi på 5-7.

Brødet findes som stort brød (750-850 g), lille brød (550-650 g), »libreta« (310-410 g) og »panecillo de cruz« (115-135 g).

3.3. Foder (kun for produkter af animalsk oprindelse) og råvarer (kun for forarbejdede produkter)

Hvedemel med følgende karakteristika: W på 140-200 og P/L på 0,5-1,0.

3.4. Specifikke etaper af produktionen, som skal finde sted i det afgrænsede geografiske område

Brødet, der er omfattet af BGB »Pan de Cruz de Ciudad Real«, fremstilles af udelukkende hvedemel, vand, salt, naturligt gær og godkendte fødevareforbedringsmidler og tilsætningsstoffer. Hvedemelet skal have følgende værdier: W på 140-200 og P/L på 0,5-1,0.

I gennemsnit fremstilles der 110-125 kg brød for hver 100 kg mel, alt efter brødenes vægt.

Hermed følger en beskrivelse af, hvordan brød omfattet af den beskyttede geografiske betegnelse »Pan de Cruz de Ciudad Real« fremstilles:

1. Sammenrøring og æltning

Dejen røres og æltes i røre/æltemaskine så længe, det er nødvendigt for at opnå en homogen masse, hvilket vil sige 20-30 minutter, alt efter hvilken type maskine der anvendes. Dejen må højst være 24-25 °C varm, når den kommer ud af maskinen.

2. Færdigæltning

Dejen kommes i en anden æltemaskine, der helst skal være forsynet med transportbånd, hvor dejen færdigæltes ved, at den passerer gennem maskinen flere gange, indtil den er lind og elastisk.

3. Vejning

Eftersom det drejer sig om håndværksfremstillet brød, afmåles brødene ved hjælp på en skålvægt, en elektronisk vægt eller på en delemaskine. Til de forskellige brødstørrelser anvendes følgende mængde dej udtrykt i gram: Stort brød – 900-1 000 g; lille brød 660-760 g; »libreta« 370-470 g; »panecillo de cruz« 150-180 g.

4. Formning

Brødene formes ved hjælp af hænderne til runde, koniske dejboller, der er helt rene på overfladen. Derefter formes dejen til flade cirkler og udvides. Formålet er at gøre dejen fladere langs kanterne og tykkere i midten.

5. Hævning

Når brødene er formet, anbringes de på plader dækket med hørklæde eller lignende, hvor brødene ved stuetemperatur begynder at hæve og danne en tynd skorpe. Den rette temperatur og relative luftfugtighed i hæverummet er 26-30 °C og 40 og 45 %. Hævetiden er mellem 1 time og 20 minutter og 2 timer og 20 minutter afhængig af stuetemperaturen.

6. Snitning

Snitning sker også med håndkraft. Når brødet er hævet, laves der på brødenes overside to vinkelrette snit, som danner et kors. Derpå forsynes den anden side eller undersiden af brødene med BGB-logoet »Pan de Cruz de Ciudad Real«. Logoet på de store og små brød skal have en diameter på 6 cm, mens diameteren er 4 cm for »libreta« og »panecillos de cruz«. Herefter hviler brødet i 10 til 15 minutter, så der dannes en skorpe på det kors, der er dannet.

7. Anbringelse i ovn

Brødet anbringes manuelt i ovnen ved hjælp af en brødspade med oversiden nedad.

8. Bagning

Brødene bages i ovne, hvis bund og sider er lavet af brandfaste materialer. Bagetiden er 30-50 minutter i alt. De første 15 minutter skal brødet bages ved 250 °C og i resten af bagetiden, dvs. 15-35 minutter, ved 200 °C.

9. Udtagning af ovn

Brødet tages ud af ovnen ved hjælp af en brødspade og anbringes på vogne forsynet med træriste, hvor brødene kan blive luftet og køle af. Når brødene er kolde, er de klar til at blive distribueret.

Det maksimalt tilladte vandindhold er 30 %, og brødene har en pH-værdi på 5-7.

3.5. Særlige regler vedrørende udskæring, rivning, emballering osv. af det produkt, som den registrerede betegnelse henviser til

—

3.6. Særlige mærkningsregler for det produkt, som den registrerede betegnelse henviser til

Brød omfattet af den beskyttede geografiske betegnelse mærkes af hensyn til korrekt identificering således:

På oversiden er brødene karakteriseret ved to dybe, vinkelrette snit, der danner et kors.

På undersiden forsynes brødene med BGB-anagrammet eller BGB-logoet i form af huller, der prikkes i skorpen.

4. Kort angivelse af det geografiske område

Området, hvor brød omfattet af den beskyttede geografiske betegnelse »Pan de Cruz de Ciudad«, må fremstilles, dækker alle kommuner i provinsen Ciudad Real.

5. Tilknytning til det geografiske område

Temperaturen og luftfugtigheden i det geografiske område gør, at brødet generelt kan hæve ved stuetemperatur, idet temperaturen og den relative luftfugtighed i hæverummet skal være henholdsvis 26-30 °C og 40-45 %.

De særlige egenskaber ved den håndværksmæssige metode til fremstilling af det berømte »Pan de Cruz de Ciudad Real« brød er som følger:

Brødet formes og snittes med håndkraft, der laves et korssnit på brødets overside, det forsynes med et perforeringsmærke på undersiden, og det hviler i 10-15 minutter, inden det sættes ind i ovnen med korssnittet vendende nedad.

Den vigtigste egenskab ved den overvejende håndværksmæssige måde, brødet fremstilles på, er det snit i form af et kors, der laves i brødet, før brødet anbringes i ovnen, så skorpen ikke revner under bagningen og giver et kompakt og fast brød med en glat, jævn, tyk skorpe og en fast, hvid krumme, der dufter intenst af korn og har en behagelig, let sødlig smag.

Henvisning til offentliggørelsen af varespecifikationen

(artikel 6, stk. 1, andet afsnit, i nærværende forordning)

http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_IGP_PdeCMod_20160509_II.pdf

(1) EUT L 179 af 19.6.2014, s. 17.

(2) EUT L 343 af 14.12.2012, s. 1.